Karlien van Jaarsveld

**Karlien van Jaarsveld** (o tshotswe Sedimonthole a le masome mabedi le motso 1985) ke seopedi-mokwadi wa dipina wa Aforika Borwa ka Seburu. Alebamo ya gagwe ya ntlha, *As die Gordyn val*, e ne ya gololwa ka 2010. Pele e ne e le leloko la setlhopha sa mmino wa rock, mme jaanong ke motaki yo o opelang a le esi yo o fentseng dikabelo di le mmalwa mo Aforika Borwa.

## Botshelo jwa pele
Karlien van Jaarsveld o tshotswe ka Sedimonthole a le masome mabedi le motso 1985, kwa Paarl, Aforika Borwa, e le leitibolo mo baneng ba le bararo. Morwarraagwe, Bobby van Jaarsveld, le ene ke seopedi mme o simolotse go diragatsa le ene ka 2005 jaaka moletsi wa gagwe wa katara le seopedi sa kwa morago. O ne gape a opela mmogo le morwarraagwe mo alebamong ya gagwe ya ntlha.

## Tiro

### Mmino
Van Jaarsveld o ne a tlhama setlhopha sa mmino wa rock, Revolution (Revolusie), ka 2006 mme e ne e le seopedi sa sona se se eteletseng pele. Ka Diphalane 2008, o ne a tlogela setlhopha seno go ya go simolola tiro ya gagwe ya go opela a le esi. Alebamo ya gagwe ya ntlha, As die Gordyn val, e ne ya gololwa ka 2010. Alebamo ya gagwe ya bobedi, Jakkals Trou Met Wolf Se Vrou (Phoko e Nyala Mosadi wa Phiri), e ne ya gololwa ka 2011. Thekiso ya alebamo e ne ya fitlha kwa maemong a polatinamo mo Aforika Borwa. Mo ngwageng oo o ne a gapa Sekgele sa Huisgenoot Tempo sa mmino wa Seaforikanse, jaaka Motshabi yo o Gaisang. Ka 2012 o ne a gapa dikabelo di le tharo kwa Dikabong tsa Mmino tsa Ghoema, tsa Motaki wa Mosadi wa Ngwaga, Rekoto ya Pop ya Ngwaga, le Vidio ya Mmino ya Ngwaga. Ka 2014 o ne a gapa Sekgele sa Mmino wa Aforikaborwa sa alebamo e e gaisang ya Pop ka Seaforikanse.[1][2]

Ka Moranang 2017, pina ya gagwe e le nngwe ya "Sing vir liefde" e ne ya fitlha kwa maemong a bo 5 mo tšhateng ya Maroela Media ya Seaforikanse ya Top-20 ya dipina tse di rekisiwang thata tsa Seaforikanse mo Aforikaborwa.[3] Ka Ngwanatsele 2018, pina ya gagwe e le nngwe ya "Rooilipsoene" e ne ya fitlha kwa maemong a bobedi mo tšhateng ya Top-20 ya Maroela Media Afrikaanse.[4] Ka Sedimonthole 2019, pina e nngwe, "Stiltes", e ne ya fitlha kwa maemong a bo 4 mo tšhateng e le nngwe.[5] Sefela sa gagwe se se latelang, "Ruil jou vir my", se ne sa fitlha kwa maemong a bobedi mo tšhateng ya Top-20 ya Seaforikanse sa Maroela Media ka Motsheganong 2020.[6] Ka Diphalane 2022, o ne a nna kwa setlhoeng sa tšhate ya Top-20 ya Seaforikanse sa Maroela Media ka pina e le nngwe ya "Ophou".[7] O ne a boela kwa ditšhateng ka "Als is Okay" e e neng ya fitlha kwa maemong a boraro ka Ngwanaitseele 2023.[8] Ka Phukwi 2024, pina ya gagwe e le nngwe ya "Katrientjie Katryn" e ne ya fitlha kwa maemong a bo 5 mo ditšhateng tseo.[9]

Gape o dirisane mmogo le bataki ba le mmalwa. Ka 2022, ene le Jacob Swann ba ne ba golola pina ya bone ya "Lief".[10] Sefela sa bone se ne sa fitlha kwa maemong a bo 5 mo tšhateng ya Top-20 ya Maroela Media Afrikaanse.[11] Ka 2023, o ne a diragatsa pina eno le Riaan Benadé kwa Sun City, kwa konsarateng ya Seaforikanse ke Groot.[12] Ka Diphalane 2023, o ne a dirisana le Robbie Wessels Anlia Star le Ruhan du Toit, ka pina e le nngwe ya "Saam Suid-Afrika", go tshegetsa setlhopha sa bosetšhaba sa mokgatlho wa rakabi wa Aforika Borwa. Pina e ne ya fitlha kwa maemong a bo 7 mo tšhateng ya Top-20 ya Maroela Media Afrikaanse.[13] Ka Mopitlwe 2024, o ne a golola pina e ntšha, "Beter Vir Ons Albei", le seopedi Joshua na die Reën. Ba ne ba opela pina eno mo Jacaranda FM le go ranola pina ya ga Rod Stewart ya "Forever Young".[16] Pina ya bone e ne ya fitlha kwa maemong a bo 17 mo tšhateng ya Top-20 ya Maroela Media Afrikaanse.[17] Ka October wa one ngwaga oo, o ne a golola pina e ntšha. "Ek Verstaan" ke pina ya bobedi le Dodo Nyoka.[18] Ka Diphalane, e ne ya nna pina e e rekisiwang thata ya Seaforikanse mo Aforikaborwa, mme ya nna kwa godimo ga tšhate ya Maroela Media ya Seaforikanse ya Top-20.[19] Ka Sedimonthole, tirisanommogo ya gagwe, "Alaska", le Jan Bloukaas, e ne ya tsena mo tšhateng ya Maroela Media Top-20 ya Seaforikanse mo maemong a bo 20, morago ga loso lwa gagwe.[20]

### Tiro ya tlaleletso
Ka 2011, Van Jaarsveld o ne a tlhagelela mo filiming ya Seaforikanse ya Platteland le Steve Hofmeyr, Bok van Blerk, le Lianie May. Ka 2014 o ne a tlhagelela mo sefiliming sa thelebišene sa Binnelanders.[1][2] Mme ka 2015 o ne a tlhagelela jaaka Cinderella mo bobogelong.[1][2]

Ka 2015 o ne a fenya paka ya bo 8 ya mofuta wa Aforikaborwa wa Strictly Come Dancing, mmogo le molekane wa gagwe, Devon Snell.[21]

Magareng ga 2017 le 2019, ene le morwarraagwe, Bobby, e ne e le ditlhogo tsa motseletsele wa boammaaruri wa Showmax Bobby & Karlien: Mo Jou Skoene. Mo tiragalong nngwe le nngwe, bana ba motho ba fetsa diura di le 48 le batho ba ba weleng mo dinakong tse di thata kgotsa ba ba lebaneng le dikgwetlho tse dingwe tse dikgolo mo matshelong a bone.[22]

Ka 2022, mmogo le Ruan Scheepers, ba ne ba fenya paka ya bolesome ya Setlhaketlhake sa Letlotlo sa Tropika mo SABC 3.[23]

## Botshelo jwa gagwe
Ka 2013, o ne a nyalana le motshameki wa rugby Derick Hougaard. Ngwaga o o latelang, Hougaard o ne a tshameka kgatlhego ya gagwe ya lorato mo setshwantshong sa motshikhinyego sa mmino wa pina ya gagwe e le nngwe, "Ek wil nie kwaad gaan slaap nie". Ba tlhalane ka 2016. Ba na le barwa ba babedi mmogo.

O nyalane le Joe Breytenbach, yo e kileng ya bo e le motshameki wa rugby, ka 2017. Ba na le morwadi le morwa. Ka 2018, Breytenbach le modiragatsi Simoné Nortmann ba ne ba tshameka mo setshwanrshong sa motshikhinyego sa mmino wa pina e le nngwe ya ga van Jaarsveld ya "Rooilipsoene".

## Bodiragatsi jwa diletso
Dialebamo tsa ga Van Jaarsveld ke tse di latelang:

* 2010: *As die gordyn val*
* 2011: *Jakkals Trou met Wolf se Vrou*
* 2013: *Uitklophou*
* 2015: *My hartjie*
* 2017: *Sing vir liefde*
* 2018: *Die Beste Tot Nou*

## Bodiragatsi jwa difilimi

* *Platteland* (2011)
* *As Jy Sing* (2013)

## Metswedi